PPKE BTK

**PÁZMÁNY SZENIOR EGYETEM**

2019 tavaszi szemeszter

**Hírünk a világban.**

**Magyar sikerek és kudarcok német nyelvterületen**

*Tudományág:* germanisztika

A kurzus bemutatja, hogy egy-egy jelentős művészre vagy kulturális jelenségre fókuszálva, milyen kép alakult ki a magyarságról, ill. prominens képviselőiről Ausztriában és Németországban. Elsőként a középkortől a XVIII. századig rögzült nemzeti sztereotípiákkal foglalkozik, különös tekintettel a magyarság megítélésére, s kitekint a történelmi Magyarország fontos személyiségeire is, így bemutatja pl. a szepességi szászok, vagyis cipszerek híres családjait, kiemelkedő tudósait és politikusait.

Az előadások túlnyomó része az Osztrák-Magyar Monarchia korszakában fellépő magyar alkotók külföldi fogadtatására helyezi a hangsúlyt: a magyar színpadi szerzők, többek között Molnár Ferenc sikereire német színpadokon, a műkritikus Hevesi Lajos részvételére a szecessziós mozgalom küzdelmeiben, Kálmán Imre operettjeinek diadalmenetére Ausztriában. Az 1920-as évekből tárgyalja Thomas Mann és a PEN kiállását Hatvany Lajos mellett annak letartóztatásakor; Ady Endre verseinek visszhangja kapcsán pedig foglalkozik a magyar költők fordítási nehézségeivel.

De nem feledkezhetünk meg a negatív imázs dokumentumairól sem: ennek példái az I. világháború utáni Magyarország-klisék az osztrák sajtóban. A sorozat célja nem utolsósorban annak a kultúrtörténeti ténynek a hangsúlyozása, hogy a német és a magyar kultúra az utóbbi két-három évszázadban szorosan összefonódott, és ennek hatása napjainkban is kitapintható.

Az előadások **szerdai** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Febr.13. | A „*Budapesti nemzettáblázat*” | Dr. Jónácsik László |
| Febr.20. | A cipszerek: németek, magyarok, vagy mindkettő? | Dr. Berzeviczy Klára |
| Febr.27. | A bécsi operett aranykora (Jókai Mór és Johann Strauß *Cigánybáró*ja, mint a soknemzetiségű Monarchia apoteózisa) | Dr. Lindner Henriett |
| Márc.6. | Rudolph Lothar. Egy fantom élete és munkássága | Király-Riba Klára |
| Márc.13. | “*Der Zeit ihre Kunst. Der Kunst ihre Freiheit*”: Hevesi Lajos, a bécsi szecesszió előharcosa | Dr. Bognár Zsuzsa |
| Márc.20. | Az operett ezüstkora (Lehár Ferenc és Kálmán Imre) | Dr. Lindner Henriett |
| Márc.27. | „*Mit ért meg az idegen Ady Endréből? Mert akárhogy is lesz is: az igazi Ady mindig magyar titok marad és lefordíthatatlan*”Híres magyar írók fogadtatása német nyelvterületen az 1920-as években | Dr. Soproni Zsuzsa |
| Ápr.3. | Hatvany Lajos, Thomas Mann és „*A megsebzett ország*” | Dr. Bognár Zsuzsa |
| Ápr.10. | Egy 18. század végi erdélyi szász író, Michael Lebrecht könyve Erdély népeiről | Dr. Lőkös Péter |
| Máj.8. | "*Te haragos szomszéd*". Magyarországkép az osztrák sajtóban 1919 és 1922 között | Dr. Lőkös Péter |
| Máj.15. | „*Ha egy színdarab pesti, máris születési előnye van a külföldi színházak szemében*”Molnár Ferenc és a többiek. Magyar sikerdarabok az 1920-as évek bécsi színházaiban | Dr. Soproni Zsuzsa |